钦定古今图书集成/明伦汇编/家范典/第029卷 > 朱子全书 > 《敕赠显妣罗氏太安人圹记》邹元标
## 钦定古今图书集成/明伦汇编/家范典/第029卷 > 朱子全书 > 《敕赠显妣罗氏太安人圹记》邹元标

先母罗太安人，以万历戊戌三月十七日终正寝。元
标昕夕皇皇，惟大事是图。偶漕坪张氏出《山图》求售，
予按图蜿蜒环汇，遂捐俸易之，诸形家咸以为善。元
标兄弟以己亥六月中旬丙申日奉母葬焉。山前即
张氏，左草溪，项右朋方朱，人烟鳞集，鸡犬声相闻，其
乡多庞眉古衣冠，醇如也。元标念邑城去兹地百里
“而遥”，乃更徙居廿五都，水田可半日至。自岁时拜扫
外，犹得数瞻视焉。呜呼！吾母精诗书，通大义，元标远
摈九彝，人情汹汹，吾母气不可夺，类伟丈夫。及蒙诏，
赐环数年，忧悲挫辱，毫无芥蒂，此虽素学问知义理
者，或未之能。又性慈，见元标出语伤人，辄教戒婉谕
之。生平不忍伤一人害一物，有饥寒“而来诉者，周之
则喜，违则怒。母氏圣善，无愧古大家，独元标兄弟学
行不力，不能俾母有闻耳。”母亡三月，元标陞郎中，得
请敕赠为安人。《制》曰：“盖以菽俎而致亲一日，孰与国
恩而致亲千祀乎？故愬源于荻画，必徼宠于芝函尔。”
罗氏乃原任南京刑部广东清吏司署员外郎事主
事邹元标之母，心通图史，动守箴规。育尔嗣人，慈而
能诲。尔子以直言蒙难，尔无戚而怡；尔子以司谏起
官，尔无喜而惧。惟曰“其保终誉，其迪吉康。”今兹姱节
修名，其谁非令母之教也。是用赠尔为安人，片言华
衮，虽元扄其犹贲承之，盖殊恩也。夫以二十馀年所
得奉吾母者，徒以愚暗，所至龃龉。捧读王言，潸然泪
下。吾“母英爽，无间幽明，不孝馀恨，或可释万一云尔。
谨抆泪书圹内，尚俟名世大贤，以彰母德。”地在三十
五都，名“飞凤形。”壬山丙向兼亥巳。